Είμαι ο Richard Stallman.
25 χρόνια πριν [το 1983]
θεμελίωσα το κίνημα Ελεύθερου Λογισμικού.
Το Ελεύθερο Λογισμικό
είναι λογισμικό που σέβεται την ελευθερία των χρηστών
και την κοινωνική αλληλεγγύη της κοινότητάς τους.
Τα μη-ελεύθερα προγράμματα είναι ιδιόκτητο λογισμικό.
Δηλαδή,
στερούν την ελευθερία των χρηστών
κρατώντας τους διαιρεμένους και αβοήθητους.
Διαιρεμένους
διότι τους απαγορεύεται να μοιράζονται το πρόγραμμα
και αβοήθητους
διότι οι χρήστες δεν έχουν τον πηγαίο κώδικα του προγράμματος.
Έτσι,
δεν μπορούν να το αλλάξουν, δεν μπορούν ούτε να ανακαλύψουν
τι ακριβώς κάνει το πρόγραμμα,
και μπορεί να κάνει πολύ κακά πράγματα.
Ελεύθερο Λογισμικό
σημαίνει ότι ο χρήστης έχει 4 ουσιώδεις ελευθερίες:
Ελευθερία 0
είναι η ελευθερία να εκτελείς το πρόγραμμα για οποιοδήποτε σκοπό.
Ελευθερία 1
είναι η ελευθερία να μελετάς τον πηγαίο κώδικα του προγράμματος
και να το αλλάζεις ώστε να κάνει ό,τι επιθυμείς.
Ελευθερία 2
είναι η ελευθερία να βοηθάς το γείτονά σου·
δηλαδή,
η ελευθερία να κάνεις και να διανέμεις
ακριβή αντίγραφα του προγράμματος οποτεδήποτε το επιθυμείς.
Και ελευθερία 3
είναι η ελευθερία να συνεισφέρεις στην κοινότητά σου·
δηλαδή,
η ελευθερία να κάνεις και να διανέμεις αντίγραφα
των δικών σας τροποποιημένων εκδόσεων του προγράμματος.
Με αυτές τις τέσσερις ελευθερίες ένα πρόγραμμα είναι Ελεύθερο Λογισμικό,
διότι το κοινωνικό σύστημα για τη χρήση και τη διανομή του
είναι ένα ηθικό σύστημα που σέβεται την ελευθερία του καθενός
και την ελευθερία της κοινότητας των χρηστών.
Το λογισμικό πρέπει να είναι Ελεύθερο επειδή όλοι αξίζουμε την ελευθερία,
όλοι αξίζουμε
να επιτρέπεται να συμμετέχουμε σε μια ελεύθερη κοινότητα.
Συνεπώς,
τα σχολεία πρέπει να διδάσκουν μόνον Ελεύθερο Λογισμικό.
Υπάρχουν τέσσερις λόγοι γιατί είναι έτσι αυτό.
Ο πιο επιφανειακός λόγος είναι η εξοικονόμηση χρημάτων.
Τα σχολεία δεν έχουν αρκετά χρήματα,
έτσι δεν θα έπρεπε να σπαταλούν τα χρήματά τους
πληρώνοντας για άδειες χρήσης ιδιόκτητου λογισμικού.
Αυτός είναι ένας προφανής λόγος,
αλλά μερικές εταιρείες ιδιόκτητου λογισμικού
εξαλείφουν συνήθως αυτόν τον επιφανειακό λόγο,
χαρίζοντας αντίγραφα των ιδιόκτητων προγραμμάτων τους
στα σχολεία χωρίς χρέωση ή σε χαμηλή τιμή.
Ο λόγος που το κάνουν αυτό είναι να κάνουν τους μαθητές εξαρτημένους.
Είναι ένα κακόβουλο σχέδιο.
Είναι ένα σχέδιο χρησιμοποίησης των σχολείων ως εργαλεία για την επιβολή
μιας μόνιμης εξάρτησης πάνω στους μαθητές.
Αν ένα σχολείο διδάσκει τον τρόπο χρήσης ενός ιδιόκτητου προγράμματος,
τότε ο μαθητής θα αποκτήσει εξάρτηση από εκείνο το πρόγραμμα,
Και αφού αποφοιτήσει
θα πρέπει να πληρώνει για να χρησιμοποιεί το πρόγραμμα.
Θα δουλέψει, πιθανότατα, για κάποια εταιρεία
που δεν λαμβάνει αντίγραφα του προγράμματος δωρεάν.
Επομένως,
οι εταιρείες ανάπτυξης ιδιόκτητου λογισμικού χρησιμοποιούν τα σχολεία
για να επιβάλλουν μόνιμη εξάρτηση σε ολόκληρη την κοινωνία.
Τα σχολεία πρέπει να αρνηθούν
να συμμετέχουν σ' ένα τέτοιο κακόβουλο σχέδιο,
διότι τα σχολεία έχουν μια κοινωνική αποστολή:
να εκπαιδεύσουν την επόμενη γενιά να είναι καλοί πολίτες
μίας ικανής, ισχυρής, ανεξάρτητης, συνεργατικής και
ελεύθερης κοινωνίας.
Αυτό μπορεί να επιτευχθεί μόνο με τη διδασκαλία Ελεύθερου Λογισμικού.
Τα σχολεία πρέπει να εξαλείψουν τα ιδιόκτητα προγράμματα
και να εγκαταστήσουν Ελεύθερο Λογισμικό.
Υπάρχει όμως κι ένας βαθύτερος λόγος:
για να δημιουργήσουν καλούς προγραμματιστές,
διότι για να μάθουν καλές δεξιότητες προγραμματισμού
οι μαθητές πρέπει να διαβάσουν πολύ κώδικα και να γράψουν πολύ κώδικα.
Για να μάθουν να γράφουν καλό κώδικα για μεγάλα προγράμματα,
οι μαθητές πρέπει να γράψουν μικρές αλλαγές
μέσα στον κώδικα μεγάλων προγραμμάτων.
Όλα αυτά είναι εφικτά μόνο με το Ελεύθερο Λογισμικό.
Μόνο το Ελεύθερο Λογισμικό
επιτρέπει την εκπαίδευση στην πληροφορική.
Υπάρχει όμως ένας ακόμη βαθύτερος λόγος:
να διδάξουν καλή ιθαγένεια,
διότι τα σχολεία έχουν την αποστολή να διδάσκουν
όχι μόνον γεγονότα και τεχνικές δεξιότητες, αλλά πάνω από όλα
το πνεύμα της καλής θέλησης, τη συνήθεια να βοηθάμε τους άλλους.
Επομένως, η κάθε τάξη πρέπει να έχει αυτό τον κανόνα:
"μαθητές, αν φέρετε ένα πρόγραμμα μέσα στην τάξη,
δεν μπορείτε να το κρατάτε μόνο για τον εαυτό σας,
Πρέπει να το μοιραστείτε με όλη την υπόλοιπη τάξη."
Το σχολείο θα πρέπει να κάνει πράξη ό,τι διδάσκει,
θα πρέπει να εισαγάγει μόνον Ελεύθερο Λογισμικό μέσα στην τάξη.
Όλα τα σχολεία πρέπει να μεταβούν στο Ελεύθερο Λογισμικό
και να διδάσκουν αποκλειστικά Ελεύθερο Λογισμικό,
διότι το κάθε σχολείο θα πρέπει να συμμετέχει
στην καθοδήγηση της κοινωνίας προς την ελευθερία και την κοινωνική αλληλεγγύη.
Ευχαριστώ.